— Штогадовыя сустрэчы спецыялістаў у галіне славяназнаўства — гэта не толькі папулярызацыя славянскіх моў і культур, — тлумачыць галоўны арганізатар мерапрыемства загадчык кафедры рускага, агульнага і славянскага мовазнаўства філалагічнага факультэта Гомельскага дзяржаўнага ўніверсітэта імя Францыска Скарыны прафесар Уладзімір Коваль. — Яны спрыяюць наладжванню рознабаковых кантактаў сярод навукоўцаў і студэнтаў, даюць магчымасць развіваць новыя кірункі, ствараць сумесныя праекты ў галіне славяназнаўства.